Diari Oficial de la Generalitat Valenciana


Sumari del DOGV 3519, del 17-06-1999 (1999/4352)

ORDRE de 29 d'abril de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyances a la Universitat d'Alacant.
--------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4352


Data del document
:   29-04-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Universitat d'Alacant
    * universitat
    * títol d'estudis

ORDRE de 29 d'abril de 1999, de la Conselleria de Cultura, Educació i Ciència, per la qual s'autoritza la posada en funcionament d'ensenyances a la Universitat d'Alacant. [1999/4352]
  
El Decret 71/1996, de 2 d'abril, del Govern Valencià, transforma en la Universitat d'Alacant, l'Escola Universitària de Graduats Socials d'Elda en Escola Universitària de Relacions Laborals.
  
Segons el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització de titulacions en les universitats públiques de la Comunitat Valenciana, la data de la posada en funcionament d'una ensenyança serà autoritzada pel conseller de Cultura, Educació i Ciència, amb l'homologació prèvia del pla d'estudis pel Consell d'Universitats.
  
El Reial Decret 365/1999, de 5 de març, homologa des de la seua impartació el títol de Diplomat en Relacions Laborals de l'Escola Universitària de Relacions Laborals d'Elda.
  
Vist el Reial Decret 557/1991, de 12 d'abril, sobre creació i reconeixement d'universitats i centres universitaris i el Decret 252/1997, de 23 de setembre, del Govern Valencià,
  
ORDENE
  
Autoritzar la posada en funcionament, amb efectes des de la seua impartició, de les ensenyances conduents a l'obtenció del títol oficial de Diplomat en Relacions Laborals, que seran organitzades pel centre privat d'ensenyança superior adscrit a la Universitat d'Alacant, Escola Universitària de Relacions Laborals d'Elda.
  
DISPOSICIÓ FINAL
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Ciència en el termini d'un mes a comptar des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 29 d'abril de 1999
  
El conseller de Cultura, Educació i Ciència,
  
MANUEL TARANCÓN FANDOS